ET Euroopa Liidu Teataja C 59/4

Prantsusmaa valitsuse teatis seoses 30. mai 1994. aasta Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimise ainuõigusliku tegevusloa ehk nn Pays du Saulnois' loa taotlemise kohta)

(EMPs kohaldatav tekst)

(2007/C 59/04)

26. septembril 2006. aastal esitas äriühing Lundin International SA, asukohaga Maclaunay, 51210 Montmirail (Prantsusmaa), taotluse vedelate ja gaasiliste süsivesinike uurimise ainuõigusliku tegevusloa ehk nn Pays du Saulnois' loa saamiseks umbes 264 ruutkilomeetri suurusel alal, mis asub osaliselt Moselle'i departemangu territooriumil.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan.

Punktid Põhjalaius Idapikkus A 54 gr 40 N 4 gr 60 E B 54 gr 40 N 4 gr 80 E C 54 gr 30 N 4 gr 80 E D 54 gr 30 N 4 gr 70 E E 54 gr 20 N 4 gr 70 E F 54 gr 20 N 4 gr 50 E G 54 gr 30 N 4 gr 50 E H 54 gr 30 N 4 gr 60 E

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamise ja maa-aluse ladustamise õiguse kohta 2. juunil 2006. aastal väljaantud dekreedi nr 2006-648 artiklites 4, 5 ja 6 (3. juuni 2006. aasta Prantsuse Vabariigi Teataja).

Huvitatud äriühingud võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamisõiguse kohta Prantsusmaal ”(avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 2. juuni 2006. aasta dekreediga nr 2006-648 kaevandamise ja maa-aluse ladustamise õiguse kohta.

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 26. septembriks 2008.

Tingimused ja nõuded kaevandamise ja selle peatamise kohta

Algsete taotluste ja konkureerivate taotluste esitajatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 2. juuni 2006. aasta dekreedist nr 2006-649, milles käsitletakse kaevandamistegevust, maa-alust ladustamist ning kaevandamis- ja ladustamiskontrolli (3. juuni 2006. aasta Prantsuse Vabariigi Teataja).

Täiendavat teavet sel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) — ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière) —, aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel:

http:// www.legifrance.gouv.fr

(1) EÜT L 164, 30.6.1994, lk 3.